35. schôdza NR SR - 14.deň - B. popoludní
Dátum: 2025-06-17
Poslanec: Vašečka, Richard (SLOVENSKO)
Druh vystúpenia: Vystúpenie v rozprave

ktoré sa posielajú na vzdelávanie a výchovu detí, tak to už ministerstvo školstva vyriešilo prílepkom k zákonu, ktorý sme prijímali myslím si že tak desať dní dozadu. Ja vám prečítam o tej situácii. Vznikajú absurdné situácie, kedy napríklad štát posiela príspevky na vzdelávanie detí na cirkevných školách cirkevným školským úradom, alebo diecéznym školským úradom, ktoré ich ďalej preposielajú jednotlivým cirkevným školám. Z týchto transakcií však musia cirkevné školské úrady odviesť transakčnú daň. Toto sa riešilo v návrhu, ktorý bol podaný na školskom výbore a potom bol prijatý a prilepený k inému zákonu z dielne ministerstva školstva. Takže táto vec, ktorá bola do očí bijúca, a my sme upozorňovali už skôr, tak bola prijatá. Pre mňa je to také malé opozičné víťazstvo, že keď podáte návrh zákona a veľké časť z neho, gro také do očí bijúce, uzná vládna koalícia a opraví ho. Aj keď ten normálny spôsob by mal byť taký, aký prebehol teda legislatívny proces normálne. Oni to tam strelili tak zboku a opravili to. Ale výsledok sa dostavil, Bohu vďaka, som rád a budeme takto ďalej pracovať. Tak isto ako napríklad energetické nápoje. Podávali sme ich opakovane, ale prešiel koaličný návrh jedného pána poslanca z HLAS-u. Tiež vítame to, nie je to o tom, že si to pripneme na hruď, alebo že to musí byť pod našim menom. Neuplatňujeme si na to autorské práva, ale sme radi, že upozorňujeme na nejaký nezmysel, na zdravie, na nejaký nezmysel, za nejakú nespravodlivosť a tá sa opraví. Čiže táto časť vlastne, vlastne je už vyriešená. Ale sú tam aj, sú tam aj ďalšie veci, ktorých sa dotýka a ktoré deformuje transakčná daň. Predstavte si, že, možno to poznáte všetci a možno nie, tak krátko. Robí sa v kostole zvyčajne po bohoslužbách zbierka kde ľudia absolútne podľa svojho uváženia dobrovoľne vhodia do nejakej nádoby alebo nejakej pokladničky svoj príspevok zo svojich, nazvem to zo svojho čistého príjmu, teda už zdanených peňazí a tieto peniaze sú dopredu stanovené na aký sú účel. Napríklad bežne sa robí zbierka na charitu, alebo zbierka na misijné diela. Myslím tiež, že tak isto nemusím doďaleka rozvádzať, že charita to nie je nejaká firma na pí ár, alebo na marketing, ale že naozaj tie peniaze idú dôsledne na ľudí, ktorí potrebujú takýto prejav lásky, lebo slov charita znamená po latinsky láska. Na takéto dielo lásky kde vlastne sa ľuďom, ktorí sú v núdzi, ktorí sú nejakým spôsobom odkázaní na pomoc pomáha. To znamená, ľudia zo svojho čistého príjmu dajú peniaze, tieto peniaze idú na nejakých núdznych ľudí a myslím si, že nie úmyslom zákonodarcu, ale chybou sa spôsobilo to, že aj z tohto sa musí platiť transakčná dať, zvlášť, ak sa to teda prepošle, alebo nie zvlášť, ale keď to preposiela cez účet. Tak isté sa napríklad robí zbierka, sú misionári v Afrika. Ja som nejaký čas učil na gymnáziu, ktoré zriaďovali školské sestry sv. Františka. Ony mali misiu v Juhoafrickej republike a tam sa starali zvlášť o deti, ktoré boli z rodín, častokrát siroty, ktoré boli rozpadnuté práve kvôli až by som povedal v tej epidémií AIDS a zostávali osamotené, hladné. A na takého misijné diela sa robí napríklad zbierka. Tak isto tiež si nemyslím, že úmyslom zákonodarcu, ale nedomyslením sa, keď to posielate normálne cez účet na pápežské misijné diela alebo na ďalšie organizácie, musí platiť transakčná daň. No a suma sumárum toto mi navrhujeme zrušiť v našom zákone. A teda keďže predpokladám, že sa tak deje, že opozičné návrhy neprechádzajú, alebo teda len veľmi málo ktoré, tak by som chcel aj tak znova poprosiť, tak ako si adoptovali tú prvú časť nášho návrhu, že už je zrušená transakčná daň pre transfer peňazí, ktoré sú určené na vzdelávanie detí na cirkevných školách, tak keby si niekto z vládnej koalície adoptoval tiež túto ďalšiu vec a tie zbierky z čistého príjmu ľudí, ktoré idú na charitu alebo pomoc aj mimo Slovenska, napríklad deťom v Afrike, aby od tejto transakčnej dane boli oslobodené. Veľmi pekne ďakujem za všetkých tých ľudí, ktorých sa to týka. Či sú to naše deti na cirkevných školách, alebo sú to nejakí ľudia odkázaní, ktorým slúži charita, alebo sú to napríklad nejakí núdzni v zahraničných misiách. Samozrejme, najlepšie by bolo transakčnú daň zrušiť, ale teda rozumiem nejakým súvislostiam. Preto upozorňujeme špeciálne na tieto, ešte raz zopakujem, verím že nezamýšľané ale, bohužiaľ, negatívne dôsledky transakčnej dane. Ďakujem.